**Marek Maslák**

**Bakalárske práce**

**Dohodnuté**

1. **Radoslav Štepanovský: Spochybnenie hodnovernosti údajov katastra z dôvodu duplicitného vlastníctva**/**Questioning the credibility of cadastral data due to the complete ownership duplicity**

Bakalárska práca sa zaoberá následkami spochybnenia hodnovernosti údajov katastra z dôvodu úplnej duplicity vlastníctva, analýzou dôvodov vzniku tejto právnej skutočnosti, ako aj navrhnutím riešení predchádzaniu tohto stavu v podmienkach právneho systému SR.

**Voľné**

1. **Pozemkové úpravy podľa zákona č. 66/2009 Z.z. a súvisiace otázky/ Land adjustments under Act No. 66/2009 and related issues**

Bakalárska práca rozoberá zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky, pričom zachytáva nielen jeho ciele a prínos, ale aj potrebu jeho novelizácie a s tým spojené návrhy *de lege ferenda*.

1. **Postavenie Slovenského pozemkového fondu/The position of the Slovak Land Fund**

V bakalárskej práci sa autor zameriava na otázku postavenia Slovenského pozemkového fondu vzhľadom na zákonné oprávnenia a povinnosti, ktoré táto právnická osoba má. Významný bude komparatívny pohľad s postavením Štátneho pozemkového úradu v ČR. Cieľom bude zodpovedať otázku, či Slovenský pozemkový fond je subjektom súkromného alebo verejného práva, resp. či ide o orgán verejnej moci.

1. **Inštitút neznámeho (nezisteného) vlastníka/Institute of unknown (unidentified) owner**

Autor sa v práci zameria na vymedzenie neznámeho, resp. nezisteného vlastníka podľa všeobecne záväzných právnych predpisov v SR a jeho postavenie v právnych vzťahoch. Práca neopomenie ani komparatívne hľadisko (Česká republika) vzhľadom na spoločnú historickú minulosť. Cieľom práce bude navrhnúť riešenia, akým spôsobom je možné usporiadať vlastnícke právo týchto vlastníkov (opustenie veci, osobitné administratívne konanie a pod.).

**Diplomové práce**

**Dohodnuté**

1. **Bc. Tatiana Fenušková: Nadobúdanie vlastníckeho práva od neoprávneného/ Acquisition of ownership from an unauthorized person**

Cieľom práce je objasnenie možných spôsobov nadobudnutia vlastníckeho práva k hnuteľným a nehnuteľným veciam, pričom väčší dôraz v práci bude prikladaný k nadobudnutiu vlastníckeho práva od neoprávneného k nehnuteľnosti s poukazom na rímsku zásadu *nemo plus iuris* a jej možné prelomenie v zmysle právneho poriadku SR. Zároveň je cieľom práce priniesť možné riešenie na zabezpečenie transparentnosti pri zisťovaní a overovaní skutočného stavu s právnym prostredníctvom katastra nehnuteľností, a to za pomoci technológie tzv. Blockchainu.

1. **Bc. Matej Vydra: Zásada nedeliteľnosti spoločnej nehnuteľnosti a nemožnosti zrušenia a vyporiadania spoluvlastníctva k spoločnej nehnuteľnosti / The principle of indivisibility of common property and impossibility of cancelling and settling up joint ownership of common property**

Téma diplomovej práce sa koncentruje na dve základné zásady spoločnej nehnuteľnosti, na ktorej zabezpečuje hospodárenie pozemkové spoločenstvo. Zásada nedeliteľnosti bola v roku 2018 novelou zákona č. 97/2013 Z. z. prekonaná a diplomová práca prináša analytický pohľad na novú právnu úpravu, t. j. či sú tieto zásady namieste, alebo je vhodné prijať ďalšie novelizácie.

**Voľné**

1. **Neplatnosť uznesenia valného zhromaždenia pozemkového spoločenstva /** **Invalidity of the resolution of the general assembly of the land community**

Práca sa zaoberá tak hmotnoprávnymi, ako aj procesnoprávnymi aspektmi neplatnosti uznesenia valného zhromaždenia pozemkového spoločenstva podľa zákona č. 97/2013 Z. z. Autor poukáže na problematické aspekty súčasnej právnej úpravy a uvedie *návrhy de lege ferenda*.

1. **Vzťah medzi reštitučným nárokom a žalobou o určenie vlastníckeho práva / The relationship between a restitution claim and an action for a declaration of ownership**

Práca sa bude zaoberať otázkou, či je možné žalovať o určenie vlastníckeho práva v zmysle § 137 písm. c) Civilného sporového poriadku v prípade, ak bolo možné si uplatniť nárok v zmysle reštitučných predpisov. Osobitne sa bude touto otázkou zaoberať pri reštitučnom dôvode „prevzatie bez právneho dôvodu“. Autor poukáže tak na slovenskú, ako aj českú rozhodovaciu prax najvyšších súdnych autorít.